ddrg/super_eurlex huggingface dataset:
162.

korostaa, että toteutettavissa olevista säästöistä riippumatta EU:n talousarvion nykyisellä kokonaismäärällä, joka on 1 prosentti bruttokansantulosta (BKTL), ei kyetä kuromaan umpeen rahoitusvajetta, jonka syynä ovat ylimääräiset rahoitustarpeet, jotka johtuvat Lissabonin sopimuksesta sekä nykyisistä poliittisista painopisteistä ja sitoumuksista, joita ovat esimerkiksi seuraavat: — Eurooppa 2020 -strategian päätavoitteiden saavuttaminen työllisyyden, T&K:n, ilmaston ja energian, koulutuksen sekä köyhyyden vähentämisen alalla; — tutkimus- ja innovointimenojen korotus nykytasosta, joka on 1,9 prosenttia bruttokansantuotteesta (BKT), 3 prosenttiin BKT:stä siten, että julkisten ja yksityisten menojen kokonaismäärä on vuodessa noin 130 miljardia euroa; — tarvittavat investoinnit infrastruktuureihin; — välttämätön täysimittainen ja avoimesti laskettu rahoitus neuvostossa hyväksytyille suurhankkeille, kuten ITER-hankkeelle ja Galileolle, sekä Euroopan avaruuspolitiikalle; — yhteisen ulko- ja turvallisuuspolitiikan alalla, myös Euroopan ulkosuhdehallinnon ja Euroopan naapuruuspolitiikan alalla, tarvittavat lisämäärärahat, joiden määrää ei kyetä vielä arvioimaan; — Euroopan unionin tulevaan laajentumiseen liittyvät lisärahoitustarpeet; — nykyisen Euroopan vakausmekanismin ja vuoden 2013 jälkeistä aikaa koskevan Euroopan rahoituksenvakautusmekanismin rahoittaminen, jotta voidaan turvata euroalueen ja EU:n rahoituksen vakaus, jota velkakriisistä selviäminen edellyttää; — rahoitustoimet, joiden tarkoituksena on saavuttaa vuosituhannen kehitystavoitteet, joiden mukaan BKTL:stä käytettäisiin kehitysapuun 0,7 prosenttia, mikä merkitsisi 35 miljardin euron vuotuista lisäystä nykytasoon, joka on 0,4 prosenttia BKTL:stä; — Kööpenhaminan ja Cancúnin sopimuksiin perustuvat sitoumukset, joilla pyritään auttamaan kehitysmaita torjumaan ilmastonmuutosta ja sopeutumaan sen seurauksiin ja joiden olisi oltava uusia ja vuosituhannen kehitystavoitteiden sitoumuksia täydentäviä ja joiden vuotuinen määrä vuoteen 2020 mennessä on 100 miljardia dollaria, josta kolmanneksen on määrä tulla EU:lta;
L.

ottaa huomioon, että väestön on tultava toimeen vähemmällä kuin yhdellä dollarilla päivässä ja että kotitalouksien käytettävissä olevien tulojen vähyyden vuoksi niiden on vaikea hankkia peruselintarvikkeita, vettä, hygienia- ja terveys- ja koulutuspalveluja; toteaa, että poliittisen kriisin puhjettua tilanne on heikentynyt huomattavasti kuivuuden ja maata kahden viime vuoden aikana koetelleiden lukuisten luonnonkatastrofien johdosta,
—

ottaa huomioon ekosysteemien ja biologisen monimuotoisuuden taloudellisia näkökohtia koskevasta tutkimuksesta (The Economics of Ecosystems and Biodiversity, TEEB) tehdyn yhteenvetoraportin "Mainstreaming the Economics of Nature", jossa käsitellään luonnon arvon huomioon ottamista kaikessa yhteiskunnan päätöksenteossa, sekä TEEB:n suorittaman ilmastokysymysten päivityksen,
28.

katsoo, että taloudellisen yhdentymisen tiivistäminen voi olla voimakas sosiaalisen ja poliittinen muutosvoima; korostaa, että vapaakauppa-alueen (Deep and Comprehensive Free Trade Area, DCFTA) perustaminen EU:n kanssa on mahdollista ainoastaan, kun tarvittavat ehdot on täytetty; korostaa, että tämä kuuluu edelleen itäisen kumppanuuden tärkeimpiin vetovoimatekijöihin kumppanimaiden näkökulmasta ja on myös tehokas kannustin uudistuksille edellyttäen, että sopimusten kaikki sosiaaliset ja ympäristövaikutukset arvioidaan ajallaan; toteaa, että DCFTA-vapaakauppa-alueen periaatteita olisi puolestaan käsiteltävä uudelleen ja mukautettava kunkin itäiseen kumppanuuteen osallistuvan maan muuttuviin olosuhteisiin;
G.

ottaa huomioon, että Iranissa on edelleen voimassa kuolemanrangaistus ja että se on yksi kolmesta eniten teloituksia täytäntöön panneista maailman maista; ottaa huomioon, että Iranilla on hallussaan ennätys sen suhteen, että se on teloittanut suurimman määrän nuoria rikoksentekijöitä; ottaa huomioon, että Iran panee kuolemanrangaistuksia edelleen täytäntöön kivittämällä, mikä on kansalaisoikeuksia ja poliittisia oikeuksia koskevan kansainvälisen yleissopimuksen toisen valinnaisen pöytäkirjan vastaista,
29.

panee tyytyväisenä merkille ”Uuden osaamisen ja työllisyyden ohjelman”; huomauttaa, että joustoturvaa on sovellettu menestyksekkäästi joissakin valtioissa, mutta varoittaa, etteivät joustoturvan mahdollisuudet ole hyödynnettävissä niissä jäsenvaltioissa, joilla on heikot mahdollisuudet vahvistaa sosiaaliturvajärjestelmäänsä budjettiongelmien ja makrotalouden epätasapainon takia, ja katsoo, että työmarkkinoiden segmentoitumista voidaan vähentää huolehtimalla, että työntekijöillä ja erityisesti heikoimmassa asemassa olevilla ryhmillä on riittävä työsuhdeturva kaikentyyppisissä sopimuksissa; muistuttaa komissiota siitä, että sen ei pidä jättää huomiotta, että on varmistettava sosiaalisesti oikeudenmukainen siirtyminen kestäviin työvoimamarkkinoihin, eikä unohtaa pysyvien työpaikkojen valtavaa potentiaalia; korostaa, että työmarkkinoiden uudistukset voidaan toteuttaa menestyksekkäästi ainoastaan siten, että niistä päästään laajaan yhteisymmärrykseen työmarkkinaosapuolten kanssa tehtyjen sopimusten avulla;
2.

korostaa sen merkitystä, että terveyspalveluista on huolehdittava perusoikeuksien mukaisesti; huomauttaa, että kaikkien oikeus terveydenhuoltojärjestelmien palveluihin ja kohtuuhintaiseen terveydenhuoltoon on säilytettävä ja sitä on parannettava;
12.

ottaa huomioon, että Marrakeshissa 15. huhtikuuta 1994 tehdystä WTO:n ministerien kauppa- ja ympäristöpäätöksestä on kulunut yli 15 vuotta, ja kehottaa komissiota esittämään viimeistään vuoden 2011 puoliväliin mennessä Euroopan parlamentille ja neuvostolle kertomuksen, jossa arvioidaan, missä laajuudessa WTO:n kauppa- ja ympäristökomitea on täyttänyt sille tuossa päätöksessä asetetun tehtävän, sekä johtopäätöksensä siitä, mitä vielä on tehtävä erityisesti ilmastonmuutoksen vaikutusten lieventämistä ja siihen sopeutumista sekä WTO:ta koskevan kansainvälisen vuoropuhelun yhteydessä;
30.

katsoo samoin kriisin osoittaneen viime vuosien talouspolitiikassa kehityskulun, joka on johtanut tämänhetkiseen julkisen ja yksityisen velan korkeaan tasoon, minkä korjaaminen vie useita vuosia; katsoo, että joissakin Euroopan osissa kriisin seurausten ja sen kehityksen käsittely on vaikeampaa kuin muualla, ja näissä osissa on samoin vaikeampaa saavuttaa kestävä taloudellinen kehitys, saada aikaa uusia innovaatioita ja luoda uusia työpaikkoja; korostaa uudistusten tarvetta koko Euroopassa;
14.

vahvistaa uudelleen, että ”uuden lähestymistavan” lainsäädäntöä tukeva eurooppalainen standardointi on osoittautunut hyväksi ja olennaiseksi välineeksi yhtenäismarkkinoiden loppuun saattamisessa; toteaa, että muiden kuin uuteen lähestymistapaan kuuluvien alojen lainsäädäntöä tukevien standardointitoimeksiantojen lukumäärä on lisääntynyt viime vuosina, mikä osoittaa, että malli on omaksuttu hyvin monella EU:n politiikan saralla; uskoo, että on suotavaa laajentaa standardien käyttöä yhtenäismarkkinoiden lisäksi myös muille unionin lainsäädäntöaloille ja politiikan aloille ottaen samalla huomioon kyseisten alueiden erityispiirteet paremman lainsäädäntötyön periaatteiden mukaisesti;
—

ottaa huomioon Cedefopin julkaisut ikääntyvien työntekijöiden uudenlaisista oppimistavoista (”Innovative learning measures for older workers” (11)), työskentelystä ja ikääntymisestä (”Working and ageing: Emerging theories and empirical perspectives” (12)), ammattikoulutuksen nykyaikaistamisesta (”Modernising vocational education and training. Fourth report on vocational education and training research in Europe: Synthesis report” (13)) ja ammattitaidon tarjonnasta ja kysynnästä Euroopassa (”Skills supply and demand in Europe. Medium-term forecast up to 2020” (12)),
4.

huomauttaa, että parlamentti on saanut kampanjatyyppisiä vetoomuksia, joissa on yli miljoona allekirjoitusta, ja vaatii, että on varmistettava, että kansalaiset saatetaan täysin tietoisiksi tämäntyyppisen vetoomuksen ja kansalaisaloitteen erosta;
—

ottaa huomioon komission ohjeasiakirjan ”Guidelines for the establishment of the Natura 2000 network in the marine environment – Application of the Habitats and Birds Directives” (toukokuu 2007),
L.

ottaa huomioon, että WTO:n vuonna 2009 laatimassa raportissa ”Towards Universal Access-Progress: Scaling up priority HIV/AIDS Interventions in the Health Sector” arvioitiin, että antiretroviraalilääkityksen kattavuus on Euroopassa ja Keski-Aasiassa vain 23 prosenttia, mikä on huono tulos ottaen huomioon Venäjän ja Ukrainan tilanteen,
13.

kiinnittää huomiota siihen, että Itämeri-strategia olisi nähtävä prosessina, jossa toiminnan ja yhteistyön periaatetta kehitetään jatkuvasti, minkä vuoksi strategiaa on välttämättä päivitettävä, ja että ensisijainen tavoite on löytää parhaat mahdolliset menetelmät, joita voidaan käyttää myös tulevissa makroaluestrategioissa; painottaa, että on tärkeää kerätä tietoja ja tehdä yhteenvetoja onnistuneista aloitteista ja niiden tuloksista sekä tuoda niitä esiin; tukee komission suunnitelmaa perustaa parhaiden käytäntöjen tietokanta, jotta kyseisiä käytäntöjä käytettäisiin tulevaisuuden makroaluestrategioiden kehittämiseksi;
U.

katsoo, että kaikkien EU:n kansalaisten on voitava osallistua esineiden internetin kehittämiseen ja sen on oltava kaikkien EU:n kansalaisten saatavilla; katsoo, että sitä on tuettava sellaisten tehokkaiden politiikkojen avulla, joiden tavoitteena on kuroa umpeen digitaaliset erot EU:ssa ja opettaa useammalle kansalaiselle tietoteknisiä taitoja ja digitaalisen ympäristön tuntemusta,
1.

pitää lähtökohtanaan sitä, että EU:n toimielimien tavoitteena on oltava sellaisen eurooppalaisen julkisen alueen luominen yhdessä, jolle on ominaista, että kaikilla EU:n kansalaisilla on mahdollisuus osallistua, ja jonka perustana on vapaa, ilmainen pääsy kaikkiin komission, neuvoston ja Euroopan parlamentin julkisiin tietoihin kaikilla EU:n kielillä;
18.

katsoo, että kolmansissa maissa ihmisoikeuksien puolustajia pystytään suojelemaan paremmin tehostamalla EU:n ihmisoikeusvuoropuheluja; tähdentää, että ihmisoikeuksien puolustajien tilanne on tuotava järjestelmällisesti esiin kaikissa kolmansien maiden kanssa käytävissä poliittisissa ja ihmisoikeusvuoropuheluissa ja kauppaneuvotteluissa samoin kuin yleisemmin yhdistymisvapauden tilanne ja sen kehittäminen kansallisessa lainsäädännössä, säännöksissä ja käytännöissä, ja että kumppaneita on muistutettava, että valtiot ovat vastuussa siitä, että niiden kansallisiin lainsäädäntöihin sisällytetään kaikki ihmisoikeuksien puolustajia koskevan YK:n julistuksen mukaiset velvoitteet ja oikeudet, myös kokoontumis- ja yhdistymisvapaus, oikeus vastaanottaa kotimaista ja ulkomaista rahoitusta avoimesti ja kunnioittaen itsenäistä päätösvaltaa sekä sananvapaus, joka on ihmisoikeuksien puolustajien työn kannalta olennainen oikeus; korostaa, että kumppanuusmaita olisi myös muistutettava niiden velvollisuudesta ja vastuusta suojella ihmisoikeuksien puolustajia ja edistää heidän ja heidän työnsä kunnioittamista luomalla suotuisat edellytykset ihmisoikeuksien puolustamiselle sekä niiden toteutumisen seurannalle ja niistä raportoinnille;
M.

ottaa huomioon, että Bosco Ntagandaa koskevan, sotarikoksista, lapsisotilaiden värvääminen mukaan lukien, huhtikuussa 2008 annetun kansainvälinen rikostuomioistuimen (ICC) pidätysmääräyksen vuoksi Kongon demokraattinen tasavalta, joka on Rooman perussäännön osapuoli, rikkoo laillisia velvoitteitaan tehdä yhteistyötä ICC:n kanssa, johon sisältyy muun muassa sellaisen henkilön pidättäminen, josta on annettu pidätysmääräys; ottaa huomioon, että sen sijasta Kongon demokraattinen tasavalta on ylentänyt Bosco Ntagandan huippuasemaan Kongon armeijassa, mikä korostaa käsitystä siitä, että ihmisoikeusrikkomuksista ei rangaista, ja lisää siten ihmisoikeusrikkomusten määrää,
K.

ottaa huomioon, että komission direktiiviluonnoksen liitteen 3 kohdan h alakohdassa nautaeläimistä ja/tai sioista peräisin oleva trombiini sisällytetään direktiivin 95/2/EY liitteessä IV olevaan sallittujen elintarvikelisäaineiden luetteloon lopulliselle kuluttajille tarkoitetuissa esipakatuissa lihavalmisteissa ja esipakatuissa lihatuotteissa siten, että sen enimmäismäärä on 1 mg/kg, sitä on käytettävä yhdessä fibrinogeenin kanssa ja elintarvikkeessa on sen kauppanimen yhteydessä oltava merkintä siitä, että tuote on ”koostettu lihapalasista”,
20.

korostaa, että EU on suurin maataloustuotteiden tuoja, mistä johtuen tuonnin hiilidioksidipäästöt ovat korkeammat kuin EU:n oman tuotannon, sillä kolmansissa maissa ympäristökriteerit ovat usein alhaisemmat, pitkistä kuljetuksista aiheutuu paljon päästöjä, ja metsiä hävitetään; katsoo näin ollen, että kuluttajia on valistettava toteuttamalla kohdennettu tiedotusstrategia kestävin ja tehokkain menetelmin tuotetuista korkealaatuisista paikallisista ja kausiluontoisista tuotteista muodostuvan terveellisen ja tasapainoisen ruokavalion hyödyistä, jonka hiilijalanjälki eroaa huomattavasti tuontituotteiden hiilijalanjäljestä; katsoo myös, että EU:n maanviljelijöille on korvattava oikeudenmukaisesti näiden toimet päästöjen vähentämiseksi ja on kannustettava paikallisen tuotannon monipuolistamiseen (muun muassa lisäämällä kasviproteiinien viljelyä EU:ssa);
G.

huomauttaa, että energia-alalla erittäin kiireesti tarvittava perustavanlaatuinen muutos edellyttää riskinjakohalukkuutta: kaikkien julkisen ja yksityisen sektorin toimijoiden on jaettava vastuu, julkista rahoitustukea on lisättävä mutta myös teollisuuden, pankkien ja yksityisten sijoittajien on oltava valmiita ottamaan suurempi vastuu teknologia- ja markkinariskien jakamisesta,
Y.

toteaa, että syövän yleisyydellä on yhteys ikääntymiseen ja tiivis yhteys vanhuuteen, mikä tarkoittaa myös sitä, että väestön ikääntyessä syövän yleinen levinneisyys kasvaa; tämä suuntaus näkyy pääasiassa ikääntyneissä naisissa, koska naisten odotettavissa oleva elinikä on korkeampi kuin miehillä, ja siksi on taattava se, että ennaltaehkäisyä ja varhaista toteamista koskevia ohjelmia ei tarjota vain keski-ikäisille naisille vaan myös ikääntyneille ja kaikkein vanhimmille naisille,
43.

tähdentää, että kuluttajamarkkinat kehittyvät nopeasti ja että toimeenpanoviranomaisten on voitava selviytyä talouden ja tekniikan muutosten mukanaan tuomista uusista haasteista, kun ne pyrkivät olemaan tehokkaita sisämarkkinoiden kaltaisessa rajat ylittävässä toimintaympäristössä, ja että tämän vuoksi on varmistettava yhteisin toimin, että toimeenpano on tehokasta ja johdonmukaista koko EU:ssa; katsoo, että sääntelykehystä on arvioitava uudelleen myös mahdollisten sääntelypuutteiden oikaisemiseksi;
—

ottaa huomioon sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista annetun komission asetuksen (EY) N:o 798/2008, sellaisena kuin se on muutettuna asetuksilla (EY) N:o 1291/2008 ja 411/2009 ja asetuksilla (EU) N:o 215/2010, 241/2010,254/2010, 332/2010, 925/2010 ja 955/2010 (joka korvaa 1. tammikuuta 2009 alkaen komission päätöksen 2006/696/EY) (4),
9.

panee merkille, että vaikka on olemassa poliittista tahtoa torjua korruptiota kaikilla tasoilla ja vaikka on olemassa oikeudellinen kehys korruption torjumiseksi, korruptio on edelleen laajaa, ja valtiollisten elinten, myös poliisin ja lainvalvontaviranomaisten, hallinnolliset valmiudet ovat edelleen riittämättömiä; vaatii asianomaisia viranomaisia hoitamaan korruptiotapaukset, sillä niissä ovat mukana lähes kaikki yhteiskunnan, talouden ja hallinnon sektorit ja niillä on myös yhteyksiä pääasiassa terveydenhuollon, oikeuslaitoksen, paikallishallinnon, rakennus- ja kaupunkisuunnittelusektorin ja liike-elämän aloilla toimiviin instituutioihin; on erityisen huolissaan epäasianmukaisesta poliittisesta vaikutuksesta oikeuslaitokseen; panee tyytyväisenä merkille, että pääministeri ja hallitus ovat tehostaneet ponnistuksia korruption vastustamiseksi valtion omistamissa yhtiössä, mutta katsoo, että on tehtävä enemmän poliittisen vastuun kulttuurin vahvistamiseksi poliitikkojen korruption osalta;
E.

ottaa huomioon, että Tonavan alue on EU:n koheesiopolitiikan ohjelmien sekä Euroopan naapuruuspolitiikan piiriin kuuluvia maita ja mahdollisia ehdokasvaltioita koskevien ohjelmien tärkeä kohtauspaikka ja että se on näin ollen alue, jolla on mahdollista luoda tehostettuja synergiavaikutuksia EU:n eri toimintalinjoissa, kuten yhteenkuuluvuus, liikenne, matkailu, maatalous, kalastus, taloudellinen ja sosiaalinen kehitys, energia, ympäristöasiat, laajentuminen ja naapuruuspolitiikka,
—

ottaa huomioon 10. kesäkuuta 2010 julkaistun Euroopan keskuspankin (EKP) asiakirjan ”Reinforcing the economic governance in the Euro area”,
15.

vaatii, että demokratisoitumisen on edistyttävä selvästi ja merkittävästi ensi vuonna, jotta pakotteet voidaan täysin poistaa; katsoo, että täysimääräinen sitoutuminen Valko-Venäjän kanssa on jälleen mahdollista, kun seuraavat edellytykset täyttyvät: — sananvapautta kunnioitetaan muuttamalla tiedotusvälineitä koskevaa lakia Valko-Venäjän tasavaltaan 20.–24. syyskuuta 2009 tehdyn kansainvälisen tiedonkeruumatkan pohjalta laaditun raportin suositusten mukaisesti — yhdistymis- ja kokoontumisvapaus taataan kumoamalla Valko-Venäjän rikoslain 193-1 pykälä, jonka mukaan toiminta rekisteröimättömien julkisten yhdistysten, poliittisten puolueiden ja säätiöiden nimissä on rikos — kaikkien poliittisten puolueiden ja kansalaisyhteiskunnan järjestöjen rekisteröityminen sallitaan — uskonnonvapaus turvataan myös muille uskontokunnille kuin ortodoksiselle kirkolle, erityisesti antamalla uuden elämän kirkon (New Life Church) toimia vapaasti — vältetään vaikeuttamasta Valko-Venäjällä jo toimivien organisaatioiden toimintaa esimerkiksi korottamalla vuokria (kuten tapahtui Valko-Venäjän kansanrintaman tapauksessa) tai määräämällä perusteettomia veroja EU:n tuella toteutetuille hankkeille (esim. Valko-Venäjän Helsinki-komitea) — kansalaisjärjestöjen ja riippumattomien tiedotusvälineiden toiminnalle luodaan otolliset olosuhteet — poliittiset oikeudet ja vapaudet taataan lopettamalla ihmisten ahdistelu poliittisista syistä, erityisesti irtisanomiset ja yliopistoista erottamiset (kuten tapahtui Tatsyana Shaputskalle, joka erotettiin yliopistosta, koska hän oli osallistunut itäiseen kumppanuuteen liittyvään kansalaisyhteiskuntafoorumiin Brysselissä) — lopetetaan asevelvollisuuden välttelemistä koskeviin aiheettomiin syytöksiin perustuvien syytteiden nostaminen sellaisia opiskelijoita vastaan, jotka on erotettu yliopistoista kansalaisaktiivisuuden vuoksi ja jotka joutuvat hankkimaan koulutuksensa ulkomailla — tutkitaan uudelleen kaikki tapaukset, joissa useita nuoria aktivisteja, kuten Franak Viačorka, Ivan Šyla ja Zmiter Fedaruk, on heidän oikeuksiensa vastaisesti määrätty asepalvelukseen, mikä vastaa tilannetta, jossa valtio ottaa panttivankeja;
17.

hyväksyy pyrkimyksen muuttaa kansainvälistä rahoitusalan sääntelyjärjestelmää ja on yhtä mieltä siitä, että asiassa on edistytty merkittävästi, mutta katsoo, että monia sovittuja muutoksia ei vielä ole pantu täysimääräisesti täytäntöön ja että paljon on vielä tekemättä;
D.

ottaa huomioon, että Kazakstanin ihmisoikeuksia ja oikeusvaltiota seuraavan kansainvälisen järjestön (Kazakhstan International Bureau for Human Rights and the Rule of Law) johtaja ja merkittävä ihmisoikeuksien puolustaja Jevgeni Zhovtis todettiin 3. syyskuuta 2009 syylliseksi tappoon ja tuomittiin neljäksi vuodeksi rangaistusyhteisöön, kun hän oli törmännyt autollaan jalankulkijaan kohtalokkain seurauksin 26. heinäkuuta 2009,
A.

ottaa huomioon, että antamalla 2. joulukuuta 2008 asetuksen (EY) N:o 332/2002 muuttamisesta asetuksen (EY) N:o 1360/2008 (5), neuvosto on jo kaksinkertaistanut keskipitkän ajan rahoitustuen enimmäismäärän alkuperäisestä 12 000 000 000 eurosta 25 000 000 000 euroon perustamissopimuksen 119 ja 308 artiklan nojalla,
U.

ottaa huomioon, että on yhä enemmän todisteita siitä, että Espanjan oikeusviranomaiset ovat alkaneet vastata monilla rannikkoalueilla liiallisesta kaupunkirakentamisesta aiheutuneeseen haasteeseen etenkin käynnistämällä tutkimuksia ja nostamalla syytteitä korruptoituneita paikallisviranomaisia vastaan, jotka ovat helpottaneet toimillaan Euroopan kansalaisten oikeuksien kustannuksella tapahtunutta ennennäkemätöntä ja sääntelemätöntä kaupunkirakentamista ja aiheuttaneet siten peruuttamatonta vahinkoa monien Espanjan alueiden monimuotoisuudelle ja ympäristötavoitteille; ottaa huomioon, että parlamentti on kuitenkin vastauksena tällaisiin syytöksiin todennut, että menettelyt ovat edelleenkin kohtuuttoman hitaita ja että useissa tarkastelluissa tapauksissa annettuja tuomioita ei voida panna täytäntöön tällaisen väärinkäytöksen uhreja tyydyttävällä tavalla, ja että sen vuoksi monien ei-espanjalaisten Euroopan kansalaisten mielestä Espanjan oikeuslaitos laiminlyö tehtävänsä ja/tai on puolueellinen; katsoo, että eräs merkittävä tapa hakea muutosta asiaan on kääntyä ihmisoikeustuomioistuimen puoleen, kun kansalliset muutoksenhakumenettelyt on käytetty,
30.

myöntää, että väliaikainen talouskumppanuussopimus sisältää jo kehitysyhteistyötä koskevan luvun (osasto 2), joka kattaa kehitysyhteistyön, verotuksen sopeuttamisen, tarjontapuolen kilpailukyvyn, liiketoimintaa edistävän infrastruktuurin ja jota on sovellettava täysimääräisesti; korostaa, että täysimääräisen alueellisen sopimuksen puitteissa palveluja, investointeja ja kauppasääntöjä koskevat luvut on saatava päätökseen pikaisesti; kehottaa molempia osapuolia noudattamaan sitoumustaan saattaa kilpailua ja julkisia hankintoja koskevat neuvottelut päätökseen vasta, kun riittävät toimintavalmiudet on saavutettu;
11.

vahvistaa, että vuosituhannen kehitystavoitteita koskevilla sopimuksilla on mahdollista varmistaa kestävät pitkän aikavälin investoinnit kehitysmaiden terveydenhuoltoalaan ja auttaa niitä saavuttamaan vuosituhannen kehitystavoitteet mutta se on mahdollista vain, jos komissio varmistaa, että sopimuksissa keskitytään ensisijaisesti terveydenhuolto- ja koulutusalaan; korostaa kuitenkin, että vuosituhannen kehitystavoitteita koskevat sopimukset ovat vain osa ratkaisua, kun pyritään parantamaan avun tehokkuutta ja nopeuttamaan vuosituhannen kehitystavoitteiden saavuttamista; kehottaa komissiota myös kehittämään vaihtoehtoisia lähestymistapoja erityisesti niitä maita varten, joiden kanssa ei voida vielä tehdä vuosituhannen kehitystavoitteita koskevia sopimuksia ja joille terveyttä koskevien vuosituhannen kehitystavoitteiden saavuttaminen on usein vaikeampaa ja joiden tarve saada lisää kehitysapua on kaikkein suurin;
9.

vahvistaa edellä mainitussa 29. maaliskuuta 2007 antamassaan päätöslauselmassa esittämänsä kannan, jossa korostettiin, että ”tulouudistuksen ja menotarkistuksen välinen poliittinen yhteys on väistämätön ja täysin perusteltu”; uskoo, että näiden kahden prosessin ohella on pyrittävä EU:n rahoituksen ja menojen järjestelmän kokonaisvaltaiseen ja integroituun uudistamiseen viimeistään vuonna 2016 tai 2017 alkavan monivuotisen rahoituskehyksen osalta, mikä tarkoittaisi, että valmistelutyöt, myös ratifiointi, on saatettava loppuun tätä ennen; kehottaa harkitsemaan järjestelmää, jonka avulla jäsenvaltioille koituvat hyödyt ja haitat saadaan yleisesti ottaen asianmukaisemmalle tasolle;